Tämä blogi | Double Happy
Etusivu › Tämä blogi
Moro ja hei!
Tämä on henkilökohtainen blogini, jossa kaikki mielipiteet, näkemykset ja aivoitukset ovat täysin omiani ja kannan niistä enemmän tai vähemmän tyylikkäästi kaiken vastuun. Toisin sanoen juttuni täällä eivät edusta millään tavalla asiakkaitani tai rooliani työelämässä tekstityön parissa.
Blogini keskittyy äitiyden, etenkin monikkoäitiyden, ihanuuden ja kamaluuden syväluotamiseen. Lisäksi pysähdyn miettimään toistuvasti, miten ihmeessä saan yhdistettyä perheen entistä paremmin yrittäjyyteen, opiskeluihin ja niskavammaan. Ei helppo yhtälö, muttei myöskään mahdoton.
Ella aka Elmeri aka Emppu aka Kippura aka pikkusisko – Tää likka ei todellakaan ole mikään B-tyttö, vaikka syntyikin pari minuuttia siskonsa jälkeen. Enemmän tulta ja tappuraa kuin Etnassa ikinä. Suoriutujaluonne, joka haluaa kaikki-mulle-nyt-heti.
Sofia aka Iso-Iita aka Big Bus aka Sohvi aka A-tyttö – Yli kuusi kiloa alle kolmekuukautisena. Nimensä veroinen lojaali lööpäilijä, joka on sulaa hymyä ja karstaa.
Mää eli ÄITI
Ylpeä ja ahkera mysteeri-iskä (joka on olemassa muuallakin kuin äidin kehittämissä blogitarinoissa mutta haluaa ylläpitää yksityisyytensä)
Kotia pidämme Suur-Tampereen kupeessa idyllisessä landemiljöössä, josta heilautimme itsemme Taysiin synnyttämään 12.7 viikoilla 38+4. Kaksostyttäristä vanhempi kokonaisella kahden minuutin ikäerolla on neiti Sofia.
Esittelen huuto.netissä ja Monikkoyhdistyksen kirpparilla myymäni kaksostarvikkeet myös täällä, joten kysy rohkeasti, jos kiinnostuit vaatteista ja tarvikkeista kuvissani.
Kiva, jos viitsit jättää fiidbäkkiä tai viestin. Otan mielelläni vastaan aihe- ja kuvausvinkkejä, yhteistyöehdotuksia tai vaikkapa monikkotapaamiskutsun. Näissä tapauksissa pistä viestiä suoraan meilillä: paivi (piste) luomanen (miukumauku) gmail.com